**Prof. dr. Gregor Geršak**

Prof. dr. Gregor Geršak je zaposlen na Fakulteti za elektrotehniko Univerze v Ljubljani, kjer je tudi doktoriral leta 2003. Svoje interdisciplinarno delovanje na področju merilne tehnike je izpopolnjeval na Inštitutu za mikrobiologijo in imunologijo Medicinske fakultete Univerze v Ljubljani, v nemškem Physikalisch-Technische Bundesanstaltu, na Institutu Jožef Stefan, kot član strokovnih skupin standardizacijske organizacije ISO in na Kalifornijski univerzi v Berkeleyu. Raziskovalno se ukvarja z metrologijo magnetnih merjenj, metrologijo biomedicinske instrumentacije ter uporabo aplikativne fiziologije na področju psihofiziologije, kardiovaskularnih merjenj, v izobraževalnih vedah in navidezni resničnosti. Bil je vodja in sodelavec pri domačih in evropskih raziskovalnih projektih (FP5, FP6, EMRP, EMPIR), Fulbrightov štipendist in dobitnik Vidmarjeve nagrade za celovito pedagoško delo na fakulteti. Aktiven je kot mentor študentskih zaključnih del, doktoratov in študentskih raziskovalnih projektov ter pri promociji elektrotehnike in znanosti na splošno. Je soavtor petih dodiplomskih učbenikov.